
BIROUL PERMANENT

AL

CAMEREI DEPUTAŢILOR

Vă înaintăm, alăturat, Raportul comun asupra proiectului de Lege pentru completarea art.9 din Ordonanţa de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, trimis Comisiei pentru agricultură, silvicultură, industrie alimentară şi servicii specifice și Comisiei pentru mediu și echilibru ecologic, spre dezbatere în fond cu adresa nr. Plx. 457 din 17  octombrie 2016. 
În raport de obiectul şi conţinutul său, proiectul de lege face parte din categoria legilor ordinare.

         PREŞEDINTE,                                            PREŞEDINTE,
       Ioan MUNTEANU                             av.dr. Remus-Adrian BORZA

RAPORT COMUN
asupra proiectului de Lege pentru completarea art.9 din Ordonanţa de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991 
(PLx457/2016)
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au fost sesizate cu dezbaterea pe fond a proiectului de Lege pentru completarea art.9 din Ordonanţa de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, transmis cu adresa nr. PL.x 457/2016 din 17  octombrie 2016 şi înregistrat cu nr.4c-4/560/18.10.2016, respectiv cu nr.4c-27/421/18.10.2016.
Proiectul de lege are ca obiect de reglementare completarea art.9 din Ordonanţa de urgenţă a Guvernului nr.34/2013, în vederea creării cadrului legal pentru atribuirea directă a păşunilor permanente persoanelor fizice din colectivitatea locală, deţinătoare de animale.

Senatul, în calitate de primă cameră sesizată, a adoptat proiectul de lege în şedinţa din 10 octombrie 2016.

Consiliul Legislativ, prin avizul nr.339/13.04.2016, avizează favorabil proiectul de lege  sus menţionat.

În conformitate cu prevederile art.61 și art.63 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi servicii specifice şi membrii Comisiei pentru mediu şi echilibru ecologic au examinat proiectul de lege  în şedinţe separate.
Membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedința din 26 octombrie 2016. Din numărul total de 33 membri ai Comisiei au participat la dezbateri 32 de deputați. 

Membrii Comisiei pentru mediu și echilibru ecologic au examinat proiectul de lege în ședința din 8 martie 2017. Din numarul total de 16 membri ai Comisiei au participat la dezbateri 10 deputați. 
La dezbaterea proiectului de lege a participat ca invitat doamna Elena Filip, consilier din partea  Ministerului Agriculturii și Dezvoltării Rurale, și doamna Ileana Spiridon, director general adjunct din partea Agenției Națională de Cadastru și Publicitate Imobiliară.
În urma examinării proiectului de lege şi a opiniilor exprimate, membrii celor două comisii au hotărât, cu unanimitate de voturi, să propună Plenului Camerei Deputaţilor respingerea proiectului de Lege pentru completarea art.9 din Ordonanţa de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991 întrucât pajiștile proprietate publică și privată a comunei nu se concesionează sau închiriază de crescătorii de animale, prin licitație publică în condițiile legii. 

Potrivit prevederilor art.75 din Constituţia României, republicată şi ale art.92 alin (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,                                         PREŞEDINTE,

       Ioan MUNTEANU                          av.dr. Remus-Adrian BORZA


  SECRETAR,                                                 SECRETAR,

          Dan CIOCAN                                             Petru FARAGO
             Expert parlamentar ,                                                                             Consilier parlamentar,   

                  Ionela Began                                                                                     Alina Alexandriuc

